Okresná prokuratúra Košice I, Mojmírova 5, 041 47 Košice 1 

Sp. zn. : 4 Pv 229/11/8802	Košice I, 13.01.2012
EEČ : 2-63-5-2012

U Z N E S E N I E 

Trestná vec: 	obvinený XXXXX
Prečin:	

Podal: 	Okresná prokuratúra Košice I v zastúpení prokurátorkou okresnej prokuratúry
Rozhodnutie:
Podľa § 215 odstavec 1 písmeno h Trestného poriadku zastavujem trestné stíhanie obvineného:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: predseda predstavenstva
Skutková veta:
ako štatutárny zástupca spoločnosti XXXXX a.s., so sídlom XXXXX, XXXXX, IČO: XXXXX zrazil z miezd svojich zamestnancov poistné za zamestnancov prihlásených na sociálne poistenie 
za obdobie november 2010 vo výške 3.167,90 Eur, ktoré neodviedol Sociálnej poisťovni, pobočka XXXXX, Festivalové námestie č. 1 aj napriek tomu, že spoločnosť XXXXX XXXXX mala dostatok finančných prostriedkov na čiastočnú úhradu splatného poistného na sociálne poistenie v termíne splatnosti za mesiac november 2010 vo výške 1.997,51 Eur, 
Právna veta:
pretože zanikla trestnosť činu v nadväznosti na účinnú ľútosť podľa § 86 písm. e) Trestného zákona. 
Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v Košiciach, ČVS: ORP-432/5-OEK-KE-2011 zo dňa 22.03.2011 bolo podľa § 199 ods. 1 Trestného poriadku začaté trestné stíhanie a dňa 31.05.2011 podľa § 206 ods. 1 Trestného poriadku vznesené obvinenie XXXXX za zločin neodvedenia dane a poistného podľa § 277 ods. 1, ods. 2 Trestného zákona pre skutok, že
ako osoba oprávnená konať za spoločnosť XXXXX so sídlom XXXXX, XXXXX, IČO: XXXXX zrazil z miezd svojich zamestnancov poistné za zamestnancov prihlásených na sociálne poistenie za obdobie august 2010 až január 2011, ktoré neodviedol Sociálnej poisťovni, pobočka XXXXX, Festivalové námestie č. 1 aj napriek tomu, že spoločnosť XXXXX XXXXX mala dostatok finančných prostriedkov na plnú úhradu splatného poistného na sociálne poistenie v termínoch splatnosti za október 2010 vo výške 3.262,20 Eur, za december 2010 vo výške 3.212,20 Eur a za január 2011 vo výške 2.622,28 Eur a súčasne disponovala finančnými prostriedkami na čiastočnú úhradu splatného poistného na sociálne poistenie v termínoch splatnosti za august 2010 vo výške 2.045,37 Eur, za september 2010 vo výške 2.509,95 Eur a za november 2010 vo výške 1.997,51 Eur, teda mala finančné prostriedky na úhradu poistného na sociálne poistenie za zamestnancov za obdobie august 2010 až január 2011 v celkovej výške 15.649,51 Eur, ktoré Sociálnej poisťovni neodviedla. 

Zo záverov znaleckého posudku vyplýva, že spoločnosť XXXXX mala dostatok finančných prostriedkov na plnú úhradu splatného poistného na sociálne poistenie za zamestnancov v termínoch splatnosti za október 2010 vo výške 3.262,20 Eur, za december 2010 vo výške 3.212,20 Eur a za január 2011 vo výške 2.622,28 Eur a súčasne disponovala finančnými prostriedkami na čiastočnú úhradu splatného poistného na sociálne poistenie v termínoch splatnosti za august 2010 vo výške 2.045,37 Eur, za september 2010 vo výške 2.509,95 Eur a za november 2010 vo výške 1.997,51 Eur, teda mala finančné prostriedky na úhradu poistného na sociálne poistenie za zamestnancov za obdobie august 2010 až január 2011 v celkovej výške 15.649,51 Eur, ktoré Sociálnej poisťovni neodviedla. 

Podľa § 10 ods. 16 Trestného poriadku, skutkom sa rozumie aj čiastkový útok pokračovacieho trestného činu, ak nie je výslovne ustanovené inak.

Z výpovede splnomocneného zástupcu Sociálnej poisťovne XXXXX vyplýva, že ku dňu konania výsluchu dňa 04.11.2011 obvinený dodatočne uhradil poistné na sociálne poistenie za zamestnancov v celom rozsahu za mesiac november 2010 vo výške 3.167,90 Eur (aj napriek tomu, že podľa vypracovaného znaleckého posudku mal uhradiť len sumu vo výške 1.997,51 Eur). Za mesiac október 2010 obvinený dodatočne uhradil sumu 2.861,32 Eur, teda zostatok neuhradeného poistného za tento mesiac predstavuje sumu 400,88 Eur, čo predstavuje sumu vyššiu ako je malá škoda v zmysle ustanovenia § 277 ods. 1 Trestného zákona s poukazom na ust. § 125 ods. 1 Trestného zákona, teda aj po čiastočnej úhrade predmetnej sumy, ide stále o trestný čin.

	Vyššie popísanou úhradou splatného poistného za mesiac november 2010 obvinený splnil podmienky zániku trestnosti činu v zmysle § 86 písm. e) Trestného zákona, podľa ktorého trestnosť trestného činu zaniká aj vtedy ak ide o trestný čin neodvedenia dane a poistného, ak splatné poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami, a v zmysle § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

	Obvinený XXXXX uhradil Sociálnej poisťovni (v rámci exekučného konania) sumu v celkovej výške 3.167,90 Eur ešte predtým, ako sa mohol oboznámiť po skončení vyšetrovania s vyšetrovacím spisom, preto bolo potrebné rozhodnúť o zastavení trestného stíhania ohľadne vyššie uvedeného čiastkového útoku stíhaného zločinu neodvedenia dane a poistného podľa § 277 ods. 1, ods. 2 písm. b) Trestného zákona. 

Poučenie:
Proti tomuto uzneseniu je prípustná sťažnosť, ktorú možno podať do 3 (troch) dní od jeho oznámenia na Okresnú prokuratúru v Košiciach. O sťažnosti, ktorá má odkladný účinok rozhodne krajský prokurátor v Košiciach. 

JUDr. Erika Konkolyová
prokurátorka okresnej prokuratúry